 Kudutshulwe kwabulawa iphoyisa eKhayelitsha News24Kudutshulwe kwabulawa iphoyisa eKhayelitshaCape Town - Kudutshulwe kwabulawa iphoyisa elineminyaka engu-45 ubudala eKhayelitsha, eKapa, izolo ebusuku esigamekweni sokuphanga, kusho amaphoyisa ophiko lwe-South African Police Services SAPS.Okhulumela amaphoyisa uLieutenant Colonel Andre Traut uthe iphoyisa elibulewe belingekho emsebenzini ngesikhathi sesigameko.Esitatimendeni esikhishwe wuLieutenant Colonel Andre Traut ngoLwesihlanu, amaphoyisa athe leli phoyisa lidutshulwe ngezithuba zabo-20:35 ngaphandle komuzi okuJama Street, eSite B eKhayelitsha.Leli phoyisa belisebenzela esiteshini samaphoyisa aseLentegeur.OLUNYE UDABA:Kubulawe iphoyisa lisemsebenzini eShoweAmaphoyisa athe umufi uhlaselwe ngamadoda amabili abehlomile amufuna isibhamu sakhe, abengasiphethe ngaleso sikhathi. Umufi ubesishiye esiteshini samaphoyisa lapho abesigcinwe khona. Amaphoyisa aphinde athi umufi ube esedutshulwa ebulawa.Izigebengu zebe isamba semali esingaziwa kuleli phoyisa kanjalo neselula ngaphambi kokubaleka, kusho amaphoyisa.Sizokwenza konke okusemandleni ukuqinisekisa ukuthi abasolwa ababaili abadubule babulala omunye wethu izolo ebusuku eKhayelitsha bayaboshwa, kusho uKhomishana wamaPhoyisa eWestern Cape, u-Colonel KE Jula.Onolwazi ngokwenzekile uyacelwa ukuba axhumane namaphoyisa ngokushayela uCrime Stop ku-08600 10111. 